Orels Mangala
Orels Mangala (franču: Orel Mangala; dzimis 1998. gada 18. martā) ir Beļģijas futbolists, kurš spēlē pussarga pozīcijā un pārstāv Beļģijas futbola izlasi. Kopš 2024. gada Mangala spēlē Francijas 1. līgas komandā Lionas "Olympique". Iepriekš pārstāvējis Vācijas komandas VfB Stuttgart un Hamburger SV, kā arī Anglijas komandu Nottingham Forest. Beļģijas futbola izlases rindās debitējis 2022. gadā. Pārstāvējis izlasi 2024. gada Eiropas čempionātā.